**Munkaerőpiaci reintegrációs képzés**

A képzés a nők társadalmi elfogadottságának elősegítése a répcementi turizmusban projekt keretei között valósul meg.

*Projekt azonosítószáma: EFOP-1.2.9-17-2017-00038*

A 70/2020 (III. 27.) Kormányrendelet szerint lehetőség nyílik arra, hogy az eddigi kontaktórás képzéseket távoktatásként tartsuk meg, így jelentősen egyszerűbben történhet meg a tananyagok elsajátítása, illetve az adott bizonyítvány megszerzése.

A projekt keretében egy úgynevezett "adaptive learning" rendszer és online kommunikációs szoftver együttes alkalmazásával történik meg a képzés.

 Az online, zárt távoktatási rendszer egy olyan informatikai megoldást nyújt, ami folyamatosan nyomon követi a diák fejlődését, illetve amíg egy leckét nem tanult meg a diák, nem engedi továbblépni. A képzés így biztosan mindenkinek a saját igényei és haladási üteme szerint folyik, nem szükséges alkalmazkodni a csoport többi tagjához. A saját ütemű haladás erősítése érdekében biztosítunk folyamatosan, online kommunikációs szoftveren keresztül tanári konzultációt, ami mintegy mentorálásként végigkíséri a tanulási folyamatot és mindenki a saját haladási ütemében tud a tanárral kommunikálni. A tanárok a beszélgetés közben látják azt, hogy hol tart a diák a tanulásban, miben erős, miben gyenge, így személyre szabott képzést tartanak minden diáknak.

A képzésen való részvételhez nem szükséges komoly informatikai felszerelés, elegendő egy mobiltelefon vagy alapszintű asztali számítógép/laptop, valamint Internet-hozzáférés.

A képzés célja, hogy a képzésben résztvevő, munkaerőpiacra visszatérni szándékozó nők, illetve férfiak felkészüljenek az újbóli munkába állásra, fejlődjenek a megcélzott munkaerőpiaci kompetenciáikban, megértsék a rövid és hosszú távú tervezés szükségességét életpályájuk alakításában, kapjanak eszközöket mind a tervezéshez, mind a tervek gyakorlatba, cselekvésbe fordításához.

A képzést elsősorban a munkaerőpiacról gyermekgondozás, hozzátartozó ápolása, betegség, munkanélküliség miatt távollevő nőknek, illetve férfiaknak ajánljuk, akik szeretnének visszatérni a munkaerőpiacra.

A képzés során megszerezhető kompetenciák:

* A képzésben résztvevő tudatosabbá válik önismeretében és az önismereti eszközök, technikák használatában.
* A résztvevők fejlődnek álláskeresési ismereteikben, és új álláskeresési technikákat ismernek meg: off- line és online csatornák használatát, képesek lesznek személyes portfóliót készíteni az álláskereséshez és munkaerőpiaci érvényesüléshez.
* A résztvevők képesek lesznek kommunikálni erősségeiket, és megtanulják, hogyan mutassák be magukat a munkaerőpiac szereplőjeként.
* Növekszik önérvényesítő képességük, alkalmazni tudják az asszertív kommunikáció eszközeit.
* Képesek felismerni a változás szükségességét, és felkészülni a munkaerőpiacra való visszatérésből fakadó változásokra.
* Tervezés képessége: képesek lesznek átgondolni a kiinduló állapottól a kitűzött célig vezető utat a munkába való visszatérésben.
* Megismeri az üzleti tervezés folyamatát és az üzleti gondolkodás alapjait.
* Fejlődik a saját élete feletti felelősség vállalásában.
* Erősödik az a képessége, hogy a megoldásokat keresse és tegyen a megoldás érdekében.
* Munkaerőpiaci reintegrációhoz szükséges személyes erőforrások mozgósításának képessége.

A képzésekkel párhuzamosan úgynevezett konzultációs lehetőséget biztosítunk, amikor egy tanárral beszélhetnek a diákok egy-egy tananyagról vagy tananyag-részről. Itt fontos az, hogy megfelelő Internet-kapcsolat legyen, mivel az akadozó hálózat megszakadó, nehezen érthető beszélgetéseket eredményezhet.

A képzés végén minden sikeresen teljesítő **tanúsítványt** kap, papír alapon.

**A programon való részvétel ingyenes, de előzetes regisztrációhoz kötött!**

A regisztrációhoz küldjön e-mailt a csakkozpont@buk.hu e-mail címre.

**A résztvevők bruttó 20. 000 Ft motivációs díjban részesülnek a sikeres képzést követően.**

A CsakPONT címe : 9737 Bük, Széchenyi u. 44.( Büki Közös Önkormányzati Hivatal)

A CsakPONT nyitvatartása: Hétfő: 8.00-12.00, 13.00-16.00

 Szerda: 8.00-12.00, 13.00-17.00

 Péntek: 8.00-13.00

**Kapcsolattartók: Borhy Renáta**

 **Varga - Berényi Annamária**

**Telefon: 94/500-629**